НАРЕДБА ЗА РЕДА ЗА ПОЛУЧАВАНЕ И УПРАВЛЕНИЕ НА ДАРЕНИЯ ОТ ОБЩИНА ЧАВДАР
 I. Общи положения 
Чл. 1. Настоящата наредба урежда реда и условията за получаване на дарения, направени от физически и юридически лица в полза на община Чавдар и нейни организационни структури и поделения, както и контрола при стопанисване и използване на даренията и спазване на волята на дарителите.

 Чл. 2. Наредбата има за цел да стимулира дарителството в полза на общината  и нейните граждани, чрез създаване на прозрачни процедури за приемане и управление на даренията и на отчетност за тяхното стопанисване и за стриктно спазване на волята на дарителите, както и недопускането на злоупотреби с общественополезния характер на дарителството, с авторитета и доброто име или имуществените интереси на община Чавдар.
II. Дарители, дарения и бенефициенти
Чл. 3. Дарители на община Чавдар могат да бъдат всички български и чуждестранни физически и юридически лица.
Чл. 4. На община Чавдар могат да бъдат дарявани, съответно тя може да приема дарения под формата на:

1) труд и услуги;

2) вещи;

3) пари;

4) недвижими имоти

 Чл. 5. Получатели на даренията могат да бъдат:

1) община Чавдар

2) общинските предприятия;

4) общинските образователни и културни учреждения.

III. Условия за дарителите и дарителството
Чл. 6. Не се приемат дарения:

1) от анонимни дарители;

2) поради своя характер или условия са в състояние да накърнят или променят политиката на община, формулирана в плана за развитие или да доведат до нарушения на нормативната уредба на община;
3) на парични средства, когато условие на дарението е избягване или заобикаляне на Закона за обществените поръчки;

4) в дългосрочен план предполагат получаването на преки стопански облаги от страна на дарителя;

 Чл. 7. Не може да бъде  даряван  общинския съвет.

 Чл. 8. Дарения в полза на общинските образователни и културни учреждения могат да се правят, съответно получават, само ако чрез даренията не се оказва пряко или косвено въздействие върху учебната програма и съдържанието на обучението или на културната програма на съответното учреждение.

 Чл. 9. Дарения в полза на общинските предприятия могат да се правят, съответно получават само, ако чрез даренията не се оказва пряко или косвено въздействие върху тяхното управление и изпълнението на поставените им задачи. 
Чл. 10. Дарения на преместваеми съоръжения (елементи на градското обзавеждане, детски площадки, паметници и др. под.) се приемат, само ако съоръженията са изработени по утвърдени типови или индивидуални проекти.

 Чл. 11. Дарения под формата на труд се приемат за извършване на дейности, които са залегнали в плана за развитие на община Чавдар и съответната дейност се извършва на базата на предварително, издадени разрешения и утвърдени проекти. 

 Чл. 12. (1) Отказват се дарения на недвижими имоти с условия за използване на имота или на доходите от него, когато волята на дарителя не може да бъде изпълнена, поради недостатъчни приходи от експлоатацията на имота или когато разноските по поддръжката на имота са в такъв размер, че не дават възможност за изпълнение на условието на дарението.

(2) Изключения от горното се допускат с решение на ОбС, когато имотът има значителна историческа или културна стойност и от гледна точка на обществения интерес е оправдано разходите за неговата поддръжка да бъдат поети от общинския бюджет.
Чл. 13. Лицата, оправомощени по силата на тази наредба да приемат дарения, могат винаги да откажат да приемат дарение от физическо или юридическо лице, когато у тях се пораждат съмнения в безкористността на дарението, без да е необходимо да мотивират отказа си.
IV. Приемане на даренията
Чл. 14. Даренията и завещанията се приемат от кмета на общината при условията на чл. 61, ал. 2 от Закона за наследството.
Чл. 15. Дарения в полза на общински предприятия се приемат от кмета на общината, като носи отговорност за спазването на изискването на чл. 9.
Чл. 16. (1) Имотите, дарени на община Чавдар, се обявяват задължително за публична общинска собственост.

(2) Дарението на имот в полза на общината се извършва с подписване на  договор от кмета на общината. Договорът подлежи на впиване в Службата по вписвания. 
Чл. 17. (1) Дарение под формата на безвъзмездно предоставяне на услуги чрез изпълнение на строителни и монтажни работи, поддръжка, ремонт или разрушаване на сгради, почистване, озеленяване и други благоустройствени дейности в полза на общината, се  приема от кмета с писмен договор. Стойността на извършените услуги се доказват чрез представяне на финансово-счетоводни отчетни документи, включително за стойността на вложените материали и труд, които се прилагат към договора за дарение.

(2) Издаването на необходимите разрешения и утвърждаването на проекти за осъществяване на дарения под формата на безвъзмездно предоставяне на услуги/труд от страна на дарителя, са за сметка на общината, освен ако дарителят поеме и тези разноски за своя сметка.
Чл. 18. Във всички случаи в акта на приемане на дарение на вещи и имоти  се посочва начина за финансиране на поддръжката и експлоатацията на дарението.

V. Управление на даренията. Контрол.
Чл. 19. Даренията се ползват и управляват съгласно волята на дарителя.

Чл. 20. Разходването на дарени парични средства става съгласно Чл. 42. от Закона за общинските бюджети. 

VI. Регистър на даренията
Чл. 21. (1) Всички дарения, направени в полза на общината, общинските предприятия и образователни и културни учреждения, се обявяват в публичен регистър в интернет, с копие на хартиен носител.

(2) Регистърът съдържа информация за даренията по раздели:

1) дарения на труд/услуги;

2) дарения на вещи;

3) дарения на пари;

4) дарения на имоти.

(3) Всеки от разделите на регистъра съдържа информация, както следва:

1) дата на дарението;

2) дарител;

3) дарен (бенефициент)

4) вид на дарението (пари, вещ, услуга, вид на имота)

5) стойност на дарението;

6) условие на дарението;

7) информация за изпълнение волята на дарителя.

 (4) Информацията в регистъра се съхранява за вечни времена.
VII. Популяризиране на дарителството
Чл. 22. (1) Дарителите на вещи и имоти, както и дарителите на труд/ услуги, в резултат на които се изгражда траен обект, имат право да поискат обозначаването на дарението, чрез отбелязване върху него на името и/или фирмата им по дискретен начин.

(2) Обозначаването на дарението с името/фирмата на дарителя не може да има характер на търговска реклама.
Чл.23. В зависимост от характера и размера на дарението и значимостта му за общността общината или общинския  съвет могат да предприемат действия за популяризирането му и по своя инициатива.
Чл. 24. Всеки дарител има право да получи свидетелство за дарение, което се изработва по единен унифициран образец за цялата община, освен ако в нормативен акт е указано друго. 
ПРЕХОДНИ И ЗАКЛЮЧИТЕЛНИ РАЗПОРЕДБИ 
§ 1. В срок от един месец от датата на приемане на тази наредба кметът на община Чавдар се задължава да постави в действие публичния регистър на даренията по смисъла на раздел VI.

§ 2. Наредбата се приема на основание чл. 21, ал. 1, т. 14 от ЗМСМА с Решение № 203 от 01.03.2017г. по Протокол № 18  и  влиза в сила от деня на приемането й от общинския съвет.

§ 3. Контролът за спазване на наредбата се възлага на кмета на община Чавдар.
 

ОБРАЗЦИ
 

 
ДОГОВОР ЗА ДАРЕНИЕ ОТ ЮРИДИЧЕСКО ЛИЦЕ
 

 

Днес, .............. , 20... г. в  с. Чавдар, между страните :

1. ............... , със седалище и адрес на управление ...................... ,

ЕИК ..............., представляван /а/ от ............................................ ,

ЕГН ............... , на длъжност .........................., наричан /а/ за краткост ДАРИТЕЛ от една страна и

2. Община Чавдар, с. Чавдар, ул. "Христо Ботев" № 9, БУЛСТАТ 000777230, представлявана от Пенчо Геров - кмет, наричана за краткост ДАРЕН, на основание чл. 19, ал.3 от Наредба за реда за получаване и управление на дарения, се сключи настоящия договор за следното:

Чл. 1. ДАРИТЕЛЯТ дарява на ДАРЕНИЯ следните вещи /парични средства/, а именно:.......

....................................................

....................................................

единична стойност........... лв./словом/ ................................ 

на обща стойност ............ / ............. / лв.

Чл. 2. ДАРЕНИЯТ заявява, че е съгласен и приема с благодарност дарението по описаните в чл. 1 на настоящия договор вещи /парични средства/.

Чл. 3. Приемането на дарението се извършва чрез предаване на вещите по опис с приемателно-предавателен протокол, подписан от представители на двете страни при спазване на разпоредбите на “Наредба за реда за получаване и управление на дарения от община Чавдар“.
Чл. 4. Подробно описаните в чл. 1 вещи /парични средства/ се даряват с цел да бъдат предоставени безвъзмездно на община Чавдар за нуждите на ..................................

Чл. 5. За всички неуредени в настоящият договор случаи се прилагат разпоредбите на българското материално и процесуално законодателство.

В изпълнение на чл. 16 (2) и чл. 21 от Наредбата реда за получаване и управление на дарения от община Чавдар този договор трябва да се впише в Службата по вписвания и да се обяви в публичния регистър. 

Настоящият договор се състави в три еднообразни екземпляра по един за всяка от страните и един за  Службата по вписвания. 

ДАРИТЕЛ:

/ ........... /

/име и фамилия/ 

ДАРЕН:

Кмет на ОБЩИНА ЧАВДАР

/ Пенчо Геров /

 
 

ДОГОВОР ЗА ДАРЕНИЕ ОТ ФИЗИЧЕСКО ЛИЦЕ
 

Днес, ......................... , 200... г. в гр. София, между страните :

1. ....................... , живуща в ........................ ,

притежаващ л.к. № ........... , изд.на ............ от ............... , ЕГН..................,

наричан /а/ за краткост ДАРИТЕЛ от една страна и

2. Община Чавдар, с. Чавдар  ул. "Христо Ботев" № 9, БУЛСТАТ 000777230, представлявана от  Пенчо Геров – кмет, наричана за краткост ДАРЕН, на основание чл. 21, ал.1 от Наредба за реда за получаване и управление на дарения от СО, се сключи настоящия договор за следното:

Чл. 1. ДАРИТЕЛЯТ дарява на ДАРЕНИЯ следните вещи /парични средства/, а именно: .......................

....................................................

....................................................

на обща стойност ............ / ............. / лв.

Чл. 2. ДАРЕНИЯТ заявява, че е съгласен и приема с благодарностза реда за получаване и управление на дарения от община Чавдар дарението по описаните в чл. 1 на настоящия договор вещи /парични средства/.

Чл. 3. Приемането на дарението се извършва чрез предаване на вещите по опис с приемателно-предавателен протокол, подписан от представители на двете страни при спазване на разпоредбите на „Наредба за реда за получаване и управление на дарения от община Чавдар“
Чл. 4. Подробно описаните в чл. 1 вещи /парични средства/ се даряват с цел да бъдат предоставени безвъзмездно на община Чавдар за нуждите на ...........................................................

Чл. 5. За всички неуредени в настоящият договор случаи се прилагат разпоредбите на българското материално и процесуално законодателство.

В изпълнение на чл. 16 (2) и чл. 21 от Наредбата реда за получаване и управление на дарения от община Чавдар този договор трябва да се впише в Службата по вписвания и да се обяви в публичния регистър. 

Настоящият договор се състави в три еднообразни екземпляра по един за всяка от страните и един за  Службата по вписвания. 

ДАРИТЕЛ:

/ ........... /

/име и фамилия/ 

ДАРЕН:

Кмет на ОБЩИНА ЧАВДАР

/Пенчо Геров/

 

 

До ..................................... 
ЗАЯВЛЕНИЕ за дарение
от ..................................................................................................., живуща/а/ в

...........................................................................................................,

притежаващ/а/ л.к. № .................., изд . на .......................... , от..............................................., ЕГН..............................................................................,

действащ(а) в качеството си на ................................................................................................, на фирма ........................................................................,

седалище и адрес на управление в .....................................................................,

с настоящото заявявам желанието си да даря на ...............................................................  следните вещи или парични средства : ...............................................................................

Цел на дарението: ..................................................................................................................

За кого е предназначено: ......................................................................................................

Други условия: ...................................................................................................................

Приложения :

1. Извлечение от търговския регистър ;
Дата : ............... г.

Подпис :......................

 

